ร้านนี้ตั้งอยู่หน้าเคหะเอื้ออาทรบางโฉลง วันนี้หิวมากและพยายามหาร้านที่ต้องผ่านแล้วดูน่าทาน เลยเลือกร้านนี้เพราะถ้าเข้ามาทางเส้นบางนาตราดก็ผ่านเลย เข้าถึงร้านก็สั่งเป็นเมนูง่ายๆ ยำผักบุ้งทอดกรอบ อันนี้น้ำราดหวานเจี๊ยบหวานเกินไป ต่อมาก็สั่งไข่เจียวหมูสับขอบอกว่าไม่ค่อยได้รสชาติของไข่ไก่ เนื่องจากทางร้านผสมแป้งลงไปแต่เยอะจนได้รสชาติของแป้ง ส่วนลาบทอดรสชาติก็พอทานได้แต่จืดไปหน่อย สรุปว่าทานไปไม่เท่าไหร่ก็ต้องเช็คบิล เหอะๆ แต่เห็นเพื่อนที่อยู่ระแวกนี้บอกว่าสเต็กที่ร้านนี้อร่อย แต่ก็ต้องลองชิมดูเพราะอาจมีเมนูอื่นๆที่น่าทาน